डांस और मस्ती के साथ अजमेर करेगा नए साल का वेलकम
शहर में आज कल मिशन मदमस्त, देर रात तक तैनात रहेगी पुलिस
शहरमें नववर्ष 2016 के स्वागत की तैयारियां जोरों पर हैं। पुलिस ने भी शहर में कानून व्यवस्था के लिए कमर कस ली है। पुलिस प्रशासन चौकस है कि कहीं नए साल के जश्न में गड़बड़ी हो जाए। इसके तहत जिला पुलिस अधीक्षक डॉ. नितिनदीप ब्लग्गन ने सभी थाना प्रभारियों को सतर्कता बरतने के निर्देश जारी किए हैं। गुरुवार और शुक्रवार को विशेष तौर पर शहर में ऑपरेशन मदमस्त के तहत शराब पीकर वाहन चलाने वालों की धरपकड़ करने और जश्न की आड़ में हंगामा मचाने वालों पर अंकुश लगाने के आदेश पुलिस अधिकारियों को दिए गए हैं। डीएसपी ट्रैफिक अदिति कांवट के अनुसार गुरुवार और शुक्रवार को शहर में यातायात की विशेष व्यवस्था के तहत पुलिसकर्मी देर रात करीब एक बजे तक ड्यूटी करेंगे। वाहन बेपरवाही से चलाने वालों पर नजर रखी जाएगी और कार्रवाई की जाएगी।
गीत संगीत के बीच गाला डिनर मेक्सिकन, थाई, इंडियन, कांटिनेंटल फूड का जायका: पार्टियोंमें गाला डिनर मेक्सिकन, थाई, इंडियन, कांटिनेंटल सहित तरह-तरह के फूड का जायका ले सकेंगे। पार्टियों में इस बार लाइव सॉन्ग, गजल प्रोग्राम होंगे। लाइव आर्केस्ट्रा विथ सेक्सोफोन और डेजर्ट मेलोडीज आकर्षण का केंद्र होगा।
होटलों रिसोर्ट में होने वाली पार्टियों में कपल गेम्स, फ्यूजन डांस पार्टी, किड्स गेम्स सहित अन्य आयोजन होंगे। डांस ग्रुप, डीजे पार्टी, लाइव बैंड और आर्केस्ट्रा पार्टी के लिए तैयार हैं। लेजर लाइटिंग के साथ थ्रीडी इफेक्ट वाले डीजे सिस्टम के डांस फ्लोर सजाए गए हैं।
एसपी ब्लग्गन ने बताया कि न्यू ईयर सेलिब्रेशन में लोग खासकर युवा वर्ग इतने खो जाते हैं कि कानून व्यवस्थाओं की परवाह नहीं करते, ऐसे में कुछ लोग शराब पीकर वाहन ड्राइव करते हैं और दुर्घटनाओं के शिकार हो जाते हैं। ऐसी दुर्घटनाओं को रोकने के लिए ही जिला पुलिस की ओर से ऑपरेशन मदमस्त चलाया जा रहा है, जिससे दुर्घटनाओं पर अंकुश लग सके और लोग नए साल का स्वागत अच्छे माहौल में कर सकें। उन्होंने आमजन से अपील की है कि नए वर्ष की खुशियां मनाएं जरूर, लेकिन कानून के दायरे में रहकर। बाइक पर दो से अधिक सवार होकर चलने तथा शराब पीकर वाहन चलाने से लोग परहेज करें।
एसपी ब्लग्गन ने सभी थाना प्रभारियों को यह निर्देश जारी किए हैं कि उनके इलाके में 30 31 दिसंबर की रात होटलों, रेस्टोरेंट, टू थ्री स्टार होटलों में आयोजित होने वाली न्यू ईयर पार्टियों के आयोजनों पर नजर रखें। इसके अलावा बगैर अनुमति के आयोजित की जाने वाली ऐसी पार्टियों के आयोजकों के खिलाफ कानूनी कार्रवाई की जाए। होटलों रेस्तराओं में देर रात तक आयोजित होने वाली ऐसी पार्टियों में आपराधिक गतिविधियां नहीं हों, इस पर भी नजर रखी जाए। यदि न्यू ईयर पार्टी के नाम पर आयोजित पार्टियों में अनैतिक आपराधिक गतिविधियां होने की शिकायत मिले तो उनके खिलाफ तुरंत प्रभाव से कार्रवाई होगी। होटल, रेस्तरां, प्रमुख चौराहों और बाजारों में एहतियात के तौर पर पुलिस, आरएसी का अतिरिक्त जाब्ता तैनात रहेगा, संबंधित थानों के दल और सिग्मा, चेतक दल नियमित गश्त कर स्थिति पर नजर रखेंगे।
hin_Deva hin_Deva hin_Deva awa_Deva bho_Deva hin_Deva hin_Deva